text: مربى بشر البرتقال و الليمون
text: #000003
text: مربى بشر البرتقال و الليمون أو مرملاد البرتقال و الليمون , مربى سهل جداً و لذيذ جداً كله ألوان و نكهات طعمة . حموضة مع حلاوة مع نكهة بسيطة من المرار متل طعم الغريفون . حضرته من يومين لما نزل التلج أول مرة بحلب و عن جد دفى المطبخ بريحته و بلونه .
text: #000006
text: ممكن تقدميه مع التوست و الزبدة و ممكن تدهنيه على خبز عربي مع جبنة كريم و هلأ أنا عم أكل هل السندويشة , , ييمممي بتجنن مشتهيتكم كلكم معي .
text: #000007
text: لحتى يطلع المربى ناجح معك لازم تكون الفواكة الي استعملتيها ناضجة و بوقتها , لهيك انصحك دوما ان تحضري هل المربى بنص الشتوية او اولها أما اذا حضرتيه بالاخير ممكن يطلع الك المربى شوي مر .
text: #000008
text: برتقال،ليمون،مربى،وجبات الفطور
text: #000010
text: اعشق هذه الانواع التي يختلط فيه الحامض بالحلو لكني لم افهم بعد بشر البرتقال والليمون ماذا نفعل هل تقشر البرتقال وناخذ اللب ام نضع البرتقالة كاملة بعد بشرها في الخلاط وجزاكي الله خيرا
text: #000014
text: و الله معك حق , هلا فايتة بفترة السبات الشتوي , يعني بتعدي علي فترة كل شهرين أو تلاتة بكسل فيها و ما كتير بشتهي فوت للمطبخ و هلا انا عم مر بهل الفترة :grin
text: #000016
text: الله يعطيكي العافيه على هالوصف الحلو شهيتيني على سندوتش من المربى مع زبده تدفيني في هالبرد ترى انا مثلك شهور بيتي مليان ضيوف وانا مثل النحله ما ادري النمله ايهما اكثر نشاطاوالغاز ما يطفي من الطبخ واحيانا نجيب اكل من بره والمطبخ ما اعرف طريقه واكتفي اني احلم بالاكل الطيب
text: #000018
text: هلا منونة تسلم دياتك وصفات لذيذة و بتشهي
  بس بدي إسألك إذا بشرنا البرتقال مع القشرة يلي بتلمع يعني ما بيعطي طعمة مرار لأني بعرف أنو مربى الرتقال القشور بس بيبشروها لأني بدون بشر ما بتحلى
text: #000028
text: معك حق و انا فكرت نفس الشي لما اتعلمت الوصفة , بس المهم في الوصفة شغلتين ان تكون البرتقال و الليمونة مستويات و الشغلة التانية ان يكون عندك شجاعة تجربيها و خصوصا ان الكمية مو كبيرة , انا بالبيت بيموتي عليه و هو فيه طعمة مرار بس خفيفة كتير و طيبة كتير , شو رايك دوقك الي عاملته احسن
text: #000029
text: تسلميلي منونة أكيد طيب
  أنا سألتك هالسؤال لأني مرة تعلمت كاتو بالبرتقال منستعمل فيه كل البرتقالة القشر بالكامل مع اللب فقالتلي إمي إلو طعمة مرار خفيفة كتير و في ناس ما حسو بهالطعمة و هو طيب كتير
  أنا حابة جرب المربى لأنو خطرلي بينفع نحشي فيه الكاتو و السويسرول بدال الكريما
text: #000030
text: المربى حاليا عالنار و لسى ما طفيت تحتو طعمتو طيبة كتير تسلم دياتك بس أنا غشيت شوي بالوصفة لأنو حطيتلها قطر زايد عندي من مربى الكباد بس ياترى لازم القطع الكبار شوي بالمربى يختمو و لا ما بيأثر
  إنشاء الله برجع بخبرك شو النتائج
text: #000032
text: ان شاء الله كون لحقتك لان لازم خبرك ن ل المربى ما بيصير يبقى كتير على النار و الا رح يعطي طعمة مرار :roll
text: #000033
text: مو ضروري يختموا المهم انك تحسي ان المبرى صار سماكيته منيحة , بس ما صار متل المرملاد او المربى العادي بتبعديه عن النار , انا منالمرات خليته كتير قام صار متل الجيلو بسماكيته و قلت يا عيني شي منظوم , بس لما دقته طلع مر فظيع فرجعته للنار مع شوية مي و هيك انحلت المشكلة
text: #000034
text: أنا تركت المربى شوي أكتر ع النار بس كنت عاملة حسابي من فبل و بشرت المربى ع الخفيف حتى اضمن إنو مايكون مر زيادة :zzz
  بالنسبة للسماكة طلعت كويسة و أصولية هلأإلو طعمة مرار خفيفة كتير متل ما قلتيلي من قبل بس الحمد الله نجح
  الله يعطيك العافية سلام
text: #000035
text: السلام عليكم و رحمة الله و بركاته
  كتير عجبتني فكرة المربى و قريبا جدا راح ساويه ان شاء الله
  اختي منى منبشر البرتقال على الخشن او الناعم
  كمان لما راح نبشر لب البرتقال و كمان اللي ما انبشر نحطو مع ماء بالخلاط تحتى ينعم منيح بحس هيك راح يطلع سائل كتير قبل ما نحطو على النار يعني راح يكون متل العصير شو قولك لان هالنقطة مخوفتني
  كمان اذا بدي اتخلص شوي من المرار هل فيني ابرش القشرة شوي و يعدين شيل الجزء الابيض المر و واصل برش اللب على الاقل بالنسبة لليمونة
  كمان قديش حجم الليمونة يعني صغيرة او كبيرة او متوسطة
text: #000037
text: الليمونة حجم وسط و اهم الشي بالنسبة للمرار انك ما تخليه كتير على النار و انا ماااااا ببره , كله على بعضه بحطه :zzz
text: #000039
text: أختي شوفي بتغسلي البرتقالة و بتبشريها و تخلي البشر على جنب , الليمونة ت بشريها و تحطي البشر مع بشر البرتقالو بتحليهم , بعدها تبشري البرتقالة كلهاو بتقشري القشرة البيضاء من الليمونة و كمان تبشريها, بتبعدي البذر و بس ما حلي البشر بتحطيهن كلهن على بعض على النار
text: #000045